Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-105/22

Датум: 12.09.2022. године

На основу члана 43. Закона о уређењу простора и грађењу (''Службени гласник Републике Српске'', бр. 40/13, 106/15, 3/16), члана 39. Закона о локалној самоуправи (''Службени гласник Републике Српске'', бр. 97/16 и 36/19) и члана 37. Статута Општине Хан Пијесак (''Службени гласник Општине Хан Пијесак'', бр. 10/17), на приједлог Носиоца припреме Плана, Скупштина Oпштине Хан Пијесак, на сједници одржаној дана 12.09.2022. године, донијела је

О Д Л У К У

о именовању Савјета плана за израду Урбанистичког пројекта „Краљево насеље“

I

Именује се Савјет плана за праћење израде Урбанистичког пројекта „Краљево насеље“, вођење јавне расправе и усаглашавање ставова и интереса.

II

У Савјет плана именују се:

1. Ранка Алемпић, дипл. инж. архитектуре,
2. Ана Борковић, дипл. инж. архитектуре,
3. Ивана Максимовић, менаџер за људске ресурсе.

III

Задатак Савјет Плана из тачке I ове Одлуке је да:

* прати израду Урбанистичког пројекта,
* заузима стручне ставове према питањима општег, привредног и просторног развоја подручја у обухвату Урбанистичког пројекта,
* заузима стручне ставове у погледу рационалности и квалитета предложених планских рјешења, усаглашености Урбанистичког пројекта са документима просторног уређења који представља основу за његову израду, као и усаглашености Урбанистичког пројекта са одредбама Закона о уређењу простора и грађењу и другим прописима заснованим на закону.

IV

Савјет плана се именује на период до усвајања Урбанистичког пројекта.

V

Ова Одлука ступа на снагу осмог дана од дана објављивања у „Службеном гласнику општине Хан Пијесак“.

ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Достављено: (Кристина Стојановић)

1. Именованим, х3

2. ССС за урбанизам и грађење,

3. Начелнику општине,

4. Предсједнику Скупштине,

5. Секретару,

6. На оглас,

7. Архиви.